wannaphong/clean_thaiwikipedia huggingface dataset:
# วอลเลย์บอลเวิลด์ลีก 1999
วอลเลย์บอลเวิลด์ลีก 1999 เป็นครั้งที่ 10 ของการแข่งขันวอลเลย์บอลชายประจำปีระดับนานาชาติ มีทั้งหมด 12 ประเทศ ระหว่างวันที่ 28 พฤษภาคม – 17 กรกฎาคม รอบชิงชนะเลิศจะถูกจัดขึ้นในมาร์เดลปลาตา, ประเทศอาร์เจนตินา

การแบ่งกลุ่ม
กลุ่ม Aกลุ่ม Bกลุ่ม C

 รอบคัดเลือก (Intercontinental Round) 
กลุ่ม A
ทีมแมทช์ชนะแพ้เซ็ทชนะเซ็ทแพ้แต้ม 12102321422 1293311421 1257212517 1201253612

กลุ่ม B
ทีมแมทช์ชนะแพ้เซ็ทชนะเซ็ทแพ้แต้ม 12102341422 1275262319 1257192517 12210153214

กลุ่ม C
ทีมแมทช์ชนะแพ้เซ็ทชนะเซ็ทแพ้แต้ม 12111331523 1257252617 1248222616 1248173016

รอบสุดท้าย
สนาม:  Polideportivo Islas Malvinas, มาร์เดลปลาตา, อาร์เจนตินา

รอบ 6 ทีมสุดท้าย
 ผ่านเข้ารอบรองชนะเลิศ

กลุ่ม D

|}

|}

กลุ่ม E

|}

|}

Final four

รอบรองชนะเลิศ

|}

รอบชิงอันดับที่ 3

|}

รอบชิงชนะเลิศ

|}

อันดับการแข่งขัน

อันดับทีม456789101112

แหล่งข้อมูลอื่น
1999 World League Results 
Sports123
# แปะเจียก
แปะเจียก ในภาษาจีนแต้จิ๋ว หรือไป๋เสาในภาษาจีนกลาง (เพ็งอิม: bêh8 ziag4)  เป็นพืชชนิดหนึ่งในสกุลโบตั๋น เป็นพืชพื้นเมืองในเอเชียกลางและเอเชียตะวันออก ตั้งแต่ทิเบตตะวันออกไปจนถึงภาคเหนือของจีนและไซบีเรียตะวันออก  ดอกขนาดใหญ่และกลม บานแล้วมีกลิ่นหอม เมื่อบานดอกมีทรงเหมือนถ้วย กลีบดอกสีชมพู เกสรสีเหลือง

พืชชนิดนี้ใช้เป็นยาสมุนไพรในจีน รากด้านนอกเป็นสีน้ำตาลแดงอ่อนหรือขาว ใช้เป็นยาบำรุงตับ รากที่ปอกเปลือกออกแล้วใช้เป็นยาบำรุงเลือดศุภนิมิต ทีฆชุณหเสถียร. ยาจีนปรับสมดุลเลือด. กทม. ซีเอ็ดยูเคชัน. 2554ภาสกิจ วัณณาวิบูล. รู้เลือกรู้ใช้ 100 ยาจีน. กทม. ทองเกษม. 2555
# มะเม่าควาย
มะเม่าควาย เม่าหินหรือเม่าเล็ก  เป็นไม้ยืนต้นในวงศ์ Phyllanthaceae มีขนสีเหลืองปกคลุมทั้งต้น ใบรูปรี ผลสด เมล็ดเดียวแข็ง มีขนละเอียดปกคลุมบนผล สีขาวอมแดง ผลรับประทานได้ 
 อ้างอิง 

 พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 2: ไม้ผลและไม้ผลเคี้ยวมัน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 449 – 450
# ลุมปียา
ลุมปียา  เป็นหนึ่งในประเภทของเปาะเปี๊ยะที่พบทั่วไปในประเทศอินโดนีเซีย และประเทศฟิลิปปินส์ ลุมปียาทำมาจากผิวขนมคล้ายกระดาษหรือคล้ายเครปที่เรียกว่า "กระดาษห่อลุมปียา" ใช้ห่อหุ้มไส้คาวหรือหวาน มักเสิร์ฟเป็นอาหารจานหลักหรืออาหารว่าง และอาจเสิร์ฟเป็นแบบทอดจมหรือสด (ไม่ทอด) ลุมปียาเป็นอาหารที่ดัดแปลงมาจากบูร์ริโต, ชิมิชางกา, ตากีโต กับเปาะเปี๊ยะของฝูเจี้ยนกับแต้จิ๋ว ซึ่งถูกสร้างในช่วงคริสต์ศตวรรษที่ 17 สมัยยังเป็นอาณานิคมของสเปน

ในประเทศอินโดนีเซีย ลุมปียาเป็นอาหารว่างโปรด และเป็นที่รู้จักในฐานะอาหารหาบเร่ริมถนนในประเทศ ส่วนประเทศฟิลิปปินส์ ลุมปียาเป็นหนึ่งในอาหารทั่วไปที่เสิร์ฟในงานรวมตัวและงานเฉลิมฉลอง
# ฟีเล (ยานอวกาศ)
ฟีเล หรือ ไฟลี  เป็นส่วนลงจอด (lander) หุ่นยนต์ขององค์การอวกาศยุโรปซึ่งไปกับยานอวกาศ โรเซตตา จนลงจอดบนดาวหาง 67พี/ชูรีวมอฟ-เกราซีเมนโค ที่กำหนด หลังออกจากโลกไปแล้วกว่าสิบปี เมื่อวันที่ 12 พฤศจิกายน 2557 ส่วนลงจอดสามารถลงจอดควบคุม (controlled touchdown) บนนิวเคลียสดาวหางได้สำเร็จเป็นครั้งแรก คาดว่าอุปกรณ์จะได้ภาพแรก ๆ จากผิวดาวหางและทำการวิเคราะห์ ณ ที่เดิมเพื่อหาองค์ประกอบของดาวหาง ฟีเล ถูกเฝ้าติดตามและควบคุมจากศูนย์ปฏิบัติการอวกาศยุโรปที่ดาร์มชตัดท์ ประเทศเยอรมนีESOC at ESA website, retrieved 13 November 2014

ส่วนลงจอดนี้ได้ชื่อตามเกาะไฟลีในแม่น้ำไนล์ซึ่งพบโอบิลิสก์ โดยโอบิลิสก์ดังกล่าวร่วมกับศิลาโรเซตตาถูกใช้ถอดอักษรไฮโรกลิฟอียิปต์
# อาเซียนซูเปอร์ลีก
อาเซียนซูเปอร์ลีก  เป็นการแข่งขันฟุตบอลระหว่างสโมสรต่าง ๆ ในภูมิภาคอาเซียน ซึ่งจัดโดย สหพันธ์ฟุตบอลอาเซียน (เอเอฟเอฟ) และจะเริ่มแข่งขันในเดือนสิงหาคม พ.ศ. 2559เผยอาเซียนซูเปอร์ลีกได้ฤกษ์เบิกม่านปี 2016 หลังฟีฟ่าไฟเขียว จาก goal.com ผู้ชนะจะได้สิทธิ์ไปเล่นเอเอฟซีแชมเปียนส์ลีกอีลิทรอบแบ่งกลุ่ม

 ทีมสโมสรที่ร่วมแข่งขัน 
  (2 สโมสร)
 (2 สโมสร)
 (2 สโมสร)
 (2 สโมสร)
 (2 สโมสร)
 (2 สโมสร)
 (2 สโมสร)
 (2 สโมสร)

ทีมชนะเลิศ
ปีชนะเลิศรองชนะเลิศอันดับ 3 2559

ดูเพิ่ม
เอเอฟซีแชมเปียนส์ลีกอีลิท
เอเอฟซีแชมเปียนส์ลีกทู
เอเอฟซีแชลเลนจ์ลีก
# ลูกา เบรเซล
ลูกา เบรเซล  เกิดเมื่อวันที่ 8 มีนาคม ค.ศ. 1995 ในดิลเซิน-สโตกเกม เป็นนักสนุกเกอร์อาชีพชาวเบลเยียม ถือว่าเป็นหนึ่งในผู้เล่นที่มีแววมากที่สุดในพรสวรรค์ด้านสนุกเกอร์ที่กำลังจะเกิดขึ้น
# ความเป็นจริงเสริม
ความเป็นจริงเสริมหรือความเป็นจริงแต่งเติม  เป็นเทคโนโลยีที่ผสมผสานระหว่างความเป็นจริง และ โลกเสมือนที่สร้างขึ้นมาผสานเข้าด้วยกันผ่านซอฟต์แวร์และอุปกรณ์เชื่อมต่อต่าง ๆ ซึ่งถือว่าเป็นการสร้างข้อมูลอีกข้อมูลหนึ่งที่เป็นส่วนประกอบบนโลกเสมือน (virtual world) เช่น ภาพกราฟิก วิดีโอ รูปทรงสามมิติ และข้อความ ตัวอักษร ให้ผนวกซ้อนทับกับภาพในโลกจริงที่ปรากฏบนกล้อง

เทคโนโลยี AR แบ่งเป็น 2 ประเภท ได้แก่ แบบที่ใช้ภาพสัญลักษณ์และแบบที่ใช้ระบบพิกัดในการวิเคราะห์ข้อมูลเพื่อสร้างข้อมูลบนโลกเสมือนจริง ซึ่งในทางเทคนิคแล้วภาพสัญลักษณ์ที่ใช้ จะนิยมเรียกว่า “Marker”  หรืออาจจะเรียกว่า AR Code ก็ได้ โดยใช้กล้องเว็บแคมในการรับภาพ เมื่อซอฟต์แวร์ที่เราใช้งานอยู่ประมวลผลรูปภาพเจอสัญลักษณ์ที่กำหนดไว้ก็จะแสดงข้อมูลภาพสามมิติที่ถูกระบุไว้ในโปรแกรมให้เห็น เราสามารถที่จะหมุนดูภาพที่ปรากฏได้ทุกทิศทางหรือเรียกว่าหมุนได้ 360 องศา

ขั้นตอนการทำเทคโนโลยีเสมือนจริง ประกอบด้วย 3 ขั้นตอน คือ

1. การวิเคราะห์ภาพ (Image Analysis) เป็นขั้นตอนการค้นหา Marker จากภาพที่ได้จากกล้องแล้วสืบค้นจากฐานข้อมูล (Marker Database) ที่มีการเก็บข้อมูลขนาดและรูปแบบของ Marker เพื่อนำมาวิเคราะห์รูปแบบของ Marker การวิเคราะห์ภาพ สามารถแบ่งได้เป็น 2 ประเภท ได้แก่ การวิเคราะห์ภาพโดยอาศัย Marker เป็นหลักในการทำงาน (Marker based AR) และการวิเคราะห์ภาพโดยใช้ลักษณะต่าง ๆ ที่อยู่ใน ภาพมาวิเคราะห์ (Marker-less based AR)

2. การคำนวณค่าตำแหน่งเชิง 3 มิติ (Pose Estimation) ของ Marker เทียบกับกล้อง

3. กระบวนการสร้างภาพสองมิติ จากโมเดลสามมิติ (3D Rendering) เป็นการเพิ่มข้อมูลเข้าไปในภาพ โดยใช้ค่าตำแหน่ง เชิง 3 มิติ ที่คำนวณได้จนได้ภาพเสมือนจริง

องค์ประกอบของเทคโนโลยีเสมือนจริง ประกอบด้วย

1. AR Code หรือตัว Marker ใช้ในการกำหนดตำแหน่งของวัตถุ

2. Eye หรือ กล้องวิดีโอ กล้องเว็บแคม กล้องโทรศัพท์มือถือ หรือ ตัวจับ Sensor อื่น ๆ ใช้มองตำแหน่งของ AR Code แล้วส่งข้อมูลเข้า AR Engine

3. AR Engine เป็นตัวส่งข้อมูลที่อ่านได้ผ่านเข้าซอฟต์แวร์หรือส่วนประมวลผล เพื่อแสดงเป็นภาพต่อไป

4. Display หรือ จอแสดงผล เพื่อให้เห็นผลข้อมูลที่  AR Engine ส่งมาให้ในรูปแบบของภาพ หรือ วีดีโอ

หรืออีกวิธีหนึ่ง เราสามารถรวมกล้อง AR Engine และจอภาพ เข้าด้วยกันในอุปกรณ์เดียว เช่น โทรศัพท์มือถือ หรืออื่น ๆ
# คเวซัน
คเวซัน  เป็นอำเภอในจังหวัดชุงช็องเหนือ ประเทศเกาหลีใต้  มีประชากร 44,461 คน และมีพื้นที่ 842 ตารางกิโลเมตร

เมืองฝาแฝด – เมืองพี่เมืองน้อง
อำเภอคเวซันเมืองฝาแฝด กับ:

  เขตควานัก, เกาหลีใต้ 
  เขตคังนัม, เกาหลีใต้ 
  เขตคูโร, เกาหลีใต้ 
  เขตจุง, เกาหลีใต้
  อันยัง, เกาหลีใต้ 
  อันซัน, เกาหลีใต้
  อึยวัง, เกาหลีใต้ 
  จี๋อาน, จีน

ข้อมูลเพิ่มเติม
 เว็บไซต์ภาษาอังกฤษของอำเภอคเวซัน
# อำเภอช็องซ็อน
อำเภอช็องซ็อน  เป็นอำเภอในจังหวัดคังว็อน ประเทศเกาหลีใต้ มีชื่อเสียงในเรื่องต้นกำเนิดของ "ช็องซ็อนอารีรัง" เพลงพื้นบ้านที่มีชื่อเสียงของเกาหลีใต้ และอำเภอนี้ยังเป็นบ้านเกิดของวอน บิน นักแสดงที่มีชื่อเสียงและนักฟุตบอล ซ็อน ฮี-คย็อน

การแบ่งเขตการปกครอง
เมือง (อึบ)
 โกฮัน-อึบ
 ช็องซ็อน-อึบ
 ซาบก-อึบ
 ซินดง-อึบ

ตำบล (มย็อน)
 ยอรยัง-มย็อน
 บุกพย็อง-มย็อน
 ฮวาอัม-มย็อน
 อิมคเย-มย็อน
 นัม-มย็อน

สถานที่ท่องเที่ยว
ไฮวันรีสอร์ทเป็นสกีรีสอร์ทตั้งอยู่ที่เมืองโกฮัน และยังมีคังว็อนแลนด์คาสิโนเพียงแห่งเดียวในเกาหลีใต้ที่เปิดให้ชาวเกาหลีใต้เล่นซึ่งตั้งอยู่ใกล้กับไฮวันรีสอร์ทโดยรีสอร์ทตั้งอยู่เหนือระดับน้ำทะเล 1,345 เมตร นับเป็นสกีรีสอร์ทที่ตั้งอยู่บนที่สูงที่สุดในเกาหลี

โอลิมปิกฤดูหนาว 2018
 สนามกีฬาสกีอัลไพน์ ของกีฬาโอลิมปิกฤดูหนาว 2018 ตั้งอยู่ที่จังบง เขตการปกครองท้องถิ่นบุกพย็อง
# อันซ็อง
อันซ็อง  เป็นเมืองในจังหวัดคย็องกี ประเทศเกาหลีใต้ อยู่ห่างจากโซลไปทางทิศใต้ประมาณ 80 กิโลเมตร

เมืองอันซ็องได้ประชาสัมพันธ์เมืองของตัวเองเป็น "เมืองแห่งศิลปินใหญ่" โดยมีชื่อเสียงทางด้านการผลิตผลิตภัณฑ์ทองเหลือง, ศิลปะและงานประดิษฐ์โดยใช้ฝีมือ ในช่วงตั้งแต่ปลายฤดูใบไม้ผลิจนถึงฤดูใบไม้ร่วง เมืองอันซ็องได้จัดงานเทศกาลนัมซาดังนือรี ส่วนงานเกษตรกรรมของเมืองประกอบไปด้วยสาลี่และข้าว

 ประวัติยุคใหม่ 
ในปี พ.ศ. 2506 ตำบลยงอินและโคซัมได้ยุบรวมกันเป็นอำเภออันซ็อง ต่อมาในปี พ.ศ. 2526 อีก 6 ตำบลได้รวมกับอำเภออันซ็องและเข้าไปเป็นเขตหนึ่งของเมืองพย็องแท็ก และในปี พ.ศ. 2541 ก็ได้รับการยกฐานะเป็นเมืองอันซ็อง

 สถาบันการศึกษา 
สถาบันการศึกษาในเมืองอันซ็องประกอบไปด้วย:
 วิทยาลัยสารพัดช่างสตรีอันซ็อง
 โรงเรียนสอนศาสนาเทววิทยาแคพิทัลแบปทิสต์
 มหาวิทยาลัยจุงอัง (วิทยาเขตอันซ็อง)
 สถาบันสื่อและศิลปะทงอา
 วิทยาลัยเทคนิคทูว็อน
 มหาวิทยาลัยแห่งชาติฮันกย็อง

โรงเรียนมัธยมฮันกยอเรเป็นโรงเรียนสำหรับผู้ลี้ภัยชาวเกาหลีเหนือซึ่งอยู่ที่เมืองอันซ็อง"N. Koreans have access to S. Korean media: survey ." Korea Herald. June 14, 2010. Retrieved on May 15, 2013.

 รูปภาพ
# สำนักงานคณะกรรมการสุขภาพแห่งชาติ
สำนักงานคณะกรรมการสุขภาพแห่งชาติ  หรือเรียกโดยย่อว่า สช. เป็นองค์การมหาชนองค์การมหาชนที่จัดตั้งตาม พ.ร.บ. เฉพาะ ภายใต้การกำกับดูแลของกระทรวงสาธารณสุข ที่จัดตั้งขึ้นตามพระราชบัญญัติสุขภาพแห่งชาติ พ.ศ. 2550 ซึ่งประกาศราชกิจจานุเบกษา เมื่อวันที่ 19 มีนาคม พ.ศ. 2550 มีฐานะเป็นหน่วยงานเลขานุการของคณะกรรมการสุขภาพแห่งชาติ ทำหน้าที่ประสานด้านนโยบายและยุทธศาสตร์ของรัฐบาล จัดทำรายงานสถานการณ์ของระบบสุขภาพ และดำเนินการเพื่อให้มีการจัดสมัชชาสุขภาพฉันทมติ! ‘สมัชชาสุขภาพแห่งชาติ ครั้งที่ 15’ เคาะรับรองกรอบทิศทางนโยบาย สร้าง ‘หลักประกันรายได้’ วาง 5 เสาหลักเพิ่มคุณภาพชีวิตคนไทยเมื่อสูงวัย ปัจจุบันสำนักงานคณะกรรมการสุขภาพแห่งชาติตั้งอยู่ที่ อาคารสุขภาพแห่งชาติ กระทรวงสาธารณสุข ถนนติวานนท์ ตำบลตลาดขวัญ อำเภอเมืองนนทบุรี จังหวัดนนทบุรี

 ความเป็นมาขององค์กร 
สำนักงานคณะกรรมการสุขภาพแห่งชาติ (สช.) เป็นหน่วยงานของรัฐในกำกับของนายกรัฐมนตรี จัดตั้งขึ้นตามพระราชบัญญัติสุขภาพแห่งชาติ พ.ศ. 2550 พระบัญญัติสุขภาพแห่งชาติ พ.ศ. 2550 จากการโอนกิจการของสถาบันวิจัยระบบสาธารณสุข ในส่วนของสำนักงานปฏิรูประบบสุขภาพแห่งชาติ (สปรส.)จาก สปรส. ถึง สช. โดยเป็นหน่วยเลขานุการของคณะกรรมการสุขภาพแห่งชาติ (คสช.) และคณะกรรมการบริหาร สำนักงานคณะกรรมการสุขภาพแห่งชาติ (คบ.) มีหน้าที่ประสานงานกับหน่วยงานด้านนโยบายและ ยุทธศาสตร์ของหน่วยงานที่ดำเนินงานเกี่ยวกับสุขภาพ เพื่อให้เกิดการทำงานร่วมกันในระดับนโยบายและ ยุทธศาสตร์ด้านสุขภาพ จัดทำรายงานสถานการณ์ของระบบสุขภาพ และดำเนินการเพื่อให้การจัดสมัชชา สุขภาพแห่งชาติ สมัชชาสุขภาพเฉพาะพื้นที่ และสมัชชาสุขภาพเฉพาะประเด็น บรรลุผลตามมติของ คสช. โดยมีเลขาธิการคณะกรรมการสุขภาพแห่งชาติ (เลขาธิการ คสช.) เป็นผู้รับผิดชอบการบริหารงานของสำนักงาน

 ยุค สปรส. 
สำนักงานปฏิรูประบบสุขภาพแห่งชาติ (สปรส.) เกิดขึ้นจากการที่รัฐบาลของชวน หลีกภัย เห็นว่าระบบสุขภาพในขณะนั้น ยังไม่สามารถช่วยให้ประชาชนมีสุขภาพและคุณภาพชีวิตที่ดีพอ จึงต้องมีการปฏิรูประบบสุขภาพ สร้างระบบสุขภาพให้มีมาตรฐาน โดยการออกระเบียบสำนักนายกรัฐมนตรีว่าด้วยการปฏิรูประบบสุขภาพแห่งชาติ พ.ศ. 2543 เป็นผลให้เกิด "สำนักงานปฏิรูปสุขภาพแห่งชาติ"ระเบียบสำนักนายกรัฐมนตรี ว่าด้วยการปฏิรูประบบสุขภาพแห่งชาติ พ.ศ. 2543

 คณะผู้บริหาร 
เลขาธิการ คสช. ดำรงตำแหน่งวาระละ 4 ปี ต่อเนื่องได้ไม่เกิน 2 วาระ
        alt=|215x215px อําพล จินดาวัฒนะ 1 กรกฎาคม พ.ศ. 2555  30 มิถุนายน พ.ศ. 2559   อุกฤษฎ์ มิลินทางกูร       กรรณิการ์  บรรเทิงจิตร       ปิติพร จันทรทัต ณ อยุธยา       ชาตรี เจริญศิริ             alt=|215x215px อําพล จินดาวัฒนะ 1 กรกฎาคม พ.ศ. 2555  30 มิถุนายน พ.ศ. 2559   อุกฤษฎ์ มิลินทางกูร      กรรณิการ์ บรรเทิงจิตร      ปิติพร จันทรทัต ณ อยุธยา      อรพรรณ ศรีสุขวัฒนา      ประจักษวิช  เล็บนาค      ทวีเกียรติ  บุญยไพศาลเจริญ             พลเดช ปิ่นประทีป 1 กรกฎาคม พ.ศ. 2559  8 พฤษภาคม พ.ศ. 2562   อรพรรณ ศรีสุขวัฒนา      พัชรา อุบลสวัสดิ์      วีระศักดิ์ พุทธาศรี      สุรพงษ์  พรมเท้า             ประทีป ธนกิจเจริญ 20 กันยายน พ.ศ. 2562   19 กันยายน พ.ศ. 2566   ปรีดา แต้อารักษ์      วีระศักดิ์ พุทธาศรี     อรพรรณ ศรีสุขวัฒนา     พัชรา อุบลสวัสดิ์      สุทธิพงษ์ วสุโสภาพล             สุเทพ เพชรมาก 16 ตุลาคม พ.ศ. 2566     อภิชาติ รอดสม      ปรีดา แต้อารักษ์        สุทธิพงษ์ วสุโสภาพล
# พรรคแห่งชาติซาราวัก
พรรคแห่งชาติซาราวัก  เป็นพรรคการเมืองในมาเลเซีย เป็นสมาชิกของแนวร่วมแห่งชาติตั้งแต่ซาราวักเข้าร่วมกับมาเลเซียจนถึง พ.ศ. 2547 ก่อนจะออกจากแนวร่วมแห่งชาติและเข้าร่วมในการเลือกตั้งทั่วไป พ.ศ. 2547 และการเลือกตั้งในรัฐซาราวัก พ.ศ. 2549 ในฐานะฝ่ายค้าน

พรรคแห่งชาติซาราวักก่อตั้งเมื่อ 10 เมษายน พ.ศ. 2554 เป็นพรรคที่สามในซาราวักต่อจากสหพรรคประชาชนซาราวักและพรรคเนอการาซาราวัก เพื่อเป็นทางเลือกของชาวดายักในการเข้าร่วมกิจกรรมทางการเมือง การประชุมทั่วไปครั้งแรกของพรรคเกิดขึ้นเมื่อ 29 เมษายน พ.ศ. 2504 ที่เมืองเบอตง ในระยะแรกเน้นสมาชิกที่เป็นชาวดายัก และเริ่มรับสมาชิกที่ไม่ใช่ชาวดายักใน พ.ศ. 2506 โดยมีทั้งชาวจีนและชาวมลายูเข้าร่วมเป็นสมาชิก

ในวันที่ 20 เมษายน พ.ศ. 2553 พรรคแห่งชาติซาราวักเข้าร่วมเป็นสมาชิกของปากาตันระก์ยัต ซึ่งเป็นแนวร่วมฝ่ายค้าน แต่ก่อนจะถึงการเลือกตั้งรัฐซาราวักใน พ.ศ. 2554 พรรคได้ประกาศถอนตัวออกมา
หมวดหมู่:ขบวนการทางการเมืองในประเทศมาเลเซีย
# กรีฑาชิงแชมป์โลก
กรีฑาชิงแชมป์โลก (หรือชื่อเดิม  จนถึงปี 2019) เป็นการแข่งขันกรีฑาที่จัดขึ้นทุกสองปี ซึ่งจัดขึ้นโดยกรีฑาโลก (เดิมชื่อ ไอเอเอเอฟ; สหพันธ์สมาคมกรีฑานานาชาติ) 

การแข่งขันชิงแชมป์โลกเริ่มต้นขึ้นในปี ค.ศ. 1976 เมื่อคณะกรรมการโอลิมปิกสากลตัดสินใจยกเลิกการแข่งขันรายการเดิน 50 กิโลเมตร ชายออกจากโปรแกรมโอลิมปิกในการแข่งขันที่มอนทรีออล 1976 แม้ว่ารายการดังกล่าวจะได้เข้าร่วมในโอลิมปิกอย่างต่อเนื่องตั้งแต่ปี ค.ศ. 1932 ก็ตาม ดังนั้นไอเอเอเอฟจึงได้จัดการแข่งขันชิงแชมป์โลกของตนเองแทน ซึ่งใช้เวลาหนึ่งเดือนครึ่งหลังการแข่งขันกีฬาโอลิมปิกMatthews, Peter (2012). Historical Dictionary of Track and Field (pg. 217). Scarecrow Press (eBook). Retrieved on 2013-09-08.IAAF Statistics Book Moscow 2013 (pg. 179). IAAF/AFTS (2013). Edited by Mark Butler. Retrieved on 2013-09-09. นับเป็นการแข่งขันชิงแชมป์โลกครั้งแรกที่ไอเอเอเอฟ จัดขึ้นแยกจากการแข่งขันกีฬาโอลิมปิก (ตามธรรมเนียมแล้วการแข่งขันกีฬาโอลิมปิกถือเป็นการแข่งขันกรีฑาชิงแชมป์โลก) การแข่งขันชิงแชมป์โลกครั้งที่สองจัดขึ้นในปี ค.ศ. 1980 โดยสองครั้งนี้ถือว่าเป็นการแข่งขันกรีฑาชิงแชมป์โลกอย่างไม่เป็นทางการ 

การแข่งขันชิงแชมป์โลกในปี ค.ศ. 1983 ถือเป็นการแข่งขันกรีฑาอย่างเป็นทางการ ในช่วงแรกของการแข่งขันได้จัดขึ้นทุกสี่ปี จนกระทั่งในปี ค.ศ. 1991 การแข่งขันได้เปลี่ยนมาจัดขึ้นทุกสองปี

 สรุปการแข่งขัน 
 ครั้งที่ ปี เมืองเจ้าภาพ ประเทศ วันที่ สถานที่ รายการ ชาติเข้าร่วม นักกีฬา เจ้าเหรียญทอง 1 1983 เฮลซิงกิ  7–14 สิงหาคม สนามกีฬาโอลิมปิก 41 153 1,333 2 1987 โรม  28 สิงหาคม – 6 กันยายน สตาดีโอโอลิมปีโก 43 156 1,419 3 1991 โตเกียว  23 สิงหาคม – 1 กันยายน สนามกีฬาโอลิมปิกแห่งชาติ 43 162 1,491 4 1993 ชตุทท์การ์ท  13–22 สิงหาคม ก็อตต์ลีฟเดมเลอสตาดีโยน 44 187 1,630 5 1995 กอเทนเบิร์ก  5–13 สิงหาคม อุลเลวี 44 190 1,755 6 1997 เอเธนส์  1–10 สิงหาคม สนามกีฬาโอลิมปิก 44 197 1,785 7 1999 เซบิยา  20–29 สิงหาคม สนามกีฬากาตูจา 46 200 1,750 8 2001 เอดมันตัน  3–12 สิงหาคม สนามกีฬาเครือจักรภพ 46 189 1,677 9 2003 แซ็ง-เดอนี  23–31 สิงหาคม สตาดเดอฟร็องส์ 46 198 1,679 10 2005 เฮลซิงกิ  6–14 สิงหาคม สนามกีฬาโอลิมปิก 47 191 1,688 11 2007 โอซากะ  24 สิงหาคม – 2 กันยายน สนามกีฬานางาอิ 47 197 1,800 12 2009 เบอร์ลิน  15–23 สิงหาคม โอลึมเพียชตาดิโยน 47 200 1,895 13 2011 แทกู  27 สิงหาคม – 4 กันยายน แทกูสเตเดียม 47 199 1,742 14 2013 มอสโก  10–18 สิงหาคม สนามกีฬาลุจนีกี 47 203 1,784 15 2015 ปักกิ่ง  22–30 สิงหาคม สนามกีฬาแห่งชาติปักกิ่ง 47 205 1,771 16 2017 ลอนดอน  5–13 สิงหาคม สนามกีฬาโอลิมปิก 48 199 2,036 17 2019 โดฮา  28 กันยายน – 6 ตุลาคม สนามกีฬานานาชาติเคาะลีฟะฮ์ 49 206 1,775  18 2022 ยูจีน  15–24 กรกฎาคม เฮย์เวิร์ดฟิลด์ 49 180 1,705 19 2023 บูดาเปสต์  19–27 สิงหาคม ศูนย์กีฬากรีฑาแห่งชาติ 49 202 2,187 20 2025 โตเกียว  13–21 กันยายน กรีฑาสถานแห่งชาติญี่ปุ่น

 สรุปตารางเหรียญตอลดกาล
# จังหวัดเต็ยนิญ
จังหวัดเต็ยนิญ  เป็นหนึ่งจังหวัดในภาคตะวันออกเฉียงใต้ของประเทศเวียดนาม เมืองหลักคือเมืองเต็ยนิญ

จังหวัดเต็ยนิญมีประชากรประมาณ 989,800 คน และพื้นที่ 4,028 ตารางกิโลเมตร

แหล่งข้อมูลอื่น
เว็บไซต์ทางการจังหวัดเต็ยนิญ 

เต็ยนิญ
หมวดหมู่:จังหวัดเต็ยนิญ
# จังหวัดบั๊กกั่น
บั๊กกั่น  เป็นจังหวัดของประเทศเวียดนาม ตั้งอยู่ในภาคตะวันออกเฉียงเหนือของประเทศ ทางทิศเหนือของเมืองหลวงฮานอย บั๊กกั่นเป็นเมืองเดียวของจังหวัดที่เป็นทั้งเมืองหลักของจังหวัดและเทศบาล เขตจังหวัดครอบคลุมพื้นที่ 4,859.4 ตารางกิโลเมตร ใน ค.ศ. 2019 มีประชากร 313,905 คน ลักษณะภูมิประเทศเป็นภูเขา อุดมไปด้วยทรัพยากรทางธรรมชาติซึ่งได้แก่แร่ธาตุและป่าไม้ มีภูเขา แม่น้ำ และทะเลสาบที่มีทิวทัศน์สวยงามมากมาย

 ศัพทมูลวิทยา 
ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า 北𣴓

 เขตการปกครอง 
จังหวัดบั๊กกั่นแบ่งเขตการปกครองออกเป็น 1 นครและ 7 อำเภอ ได้แก่

 ชื่อภาษาไทย  ชื่อภาษาเวียดนาม  ประชากร (ค.ศ. 2019) นครบั๊กกั่น    45,036 อำเภอเงินเซิน    29,269 อำเภอเจอะโด่น    49,554 อำเภอเจอะเม้ย    38,958 อำเภอนาสี่    38,263 อำเภอบักทง    31,061 อำเภอบาเบ๋    48,325 อำเภอป๊ากหนั่ม    33,439
# ช้างสุมาตรา
ช้างสุมาตรา  เป็นชนิดย่อยของช้างเอเชีย (E. maximus) ชนิดหนึ่ง จัดเป็นช้างที่พบได้เฉพาะบนเกาะสุมาตรา ประเทศอินโดนีเซีย เท่านั้น 

ช้างสุมาตรา มีรูปร่างที่เล็กกว่าช้างเอเชียชนิดอื่น ๆ  มีลำตัวสีเทาจางและมีรอยด่างน้อยกว่าช้างเอเชียชนิดอื่น โดยมีจุดสีชมพูเฉพาะบนใบหูเท่านั้น ช้างสุมาตราตัวเต็มวัยมีความสูงจากพื้นถึงไหล่วัดได้ 2-3.2 เมตร น้ำหนักระหว่าง 2,000-4,000 กิโลกรัม มักอาศัยอยู่ในพื้นที่ป่าและถิ่นที่อยู่ปกคลุมด้วยต้นไม้บางส่วน

ปัจจุบันช้างสุมาตราตกอยู่ในภาวะใกล้สูญพันธุ์อย่างวิกฤต คาดว่ามีจำนวนประชากรทั้งหมดไม่เกิน 1,000 ตัว โดยสาเหตุสำคัญที่สุดของการสูญพันธุ์ คือ การไล่ล่าจากพรานป่าเพื่อเอาอวัยวะและงาไปขายในตลาดมืด ถือเป็นปัญหาที่ร้ายแรงที่สุดมากกว่าการสูญเสียถิ่นที่อยู่อาศัย หรือโรคระบาดเสียอีก แม้ปัจจุบันจะมีการตั้งศูนย์อนุรักษ์ช้างสุมาตราขึ้นภายในอุทยานแห่งชาติเวย์แคมบัส แต่ทว่ารอบ ๆ ศูนย์อนุรักษ์ก็ยังคงมีปัญหาการไล่ล่าอยู่ ในระยะแรก ๆ ที่มีการตั้งศูนย์อนุรักษ์ขึ้นมา ก็ปรากฏมีพรานป่าแอบเข้ามาลักขโมยช้างออกไปฆ่าจนมีการปะทะกับเจ้าหน้าที่หลายครั้ง ได้รับความเสียหายทั้งสองฝ่าย จึงมีการคล้องโซ่ช้างไว้เพื่อให้ได้ยินเสียงในเวลากลางคืน มิได้เป็นไปเพื่อการล่ามหรือกักขังแต่อย่างใด
thumb|left|ช้างสุมาตราในศูนย์อนุรักษ์ อุทยานแห่งชาติเวย์แคมบัส
ปัจจุบันที่ศูนย์อนุรักษ์แห่งนี้มีจำนวนช้างสุมาตราเลี้ยงไว้ราว 80 เชือก เป็นช้างที่เชื่องต่อผู้เลี้ยงเหมือนช้างบ้าน ซึ่งภาวะเช่นนี้เสี่ยงอย่างมากต่อการสูญเสียพฤติกรรมตามธรรมชาติไป อีกทั้งในวันหยุดเสาร์-อาทิตย์ ทางศูนย์ก็ยังได้เปิดให้นักท่องเที่ยวเข้ามาเยี่ยมชมได้อีก เพื่อต้องการเงินนำไปเป็นค่าใช้จ่ายในการเลี้ยงดู, ศึกษา และอนุรักษ์ต่อยอดขึ้นไปในอนาคต แม้ช้างที่เลี้ยง ณ ที่นี่มีการขยายพันธุ์ได้ลูกช้างบางส่วนแล้วก็ตาม แต่การปล่อยคืนสู่ธรรมชาติยังมิอาจทำได้ เพราะปัญหาการไล่ล่าที่ยังคงมีอยู่
# โรนัลด์ กุมัน
โรนัลด์ กุมัน (เกิดเมื่อวันที่ 21 มีนาคม ค.ศ. 1963 ที่เมืองซานดัม จังหวัดนอร์ทฮอลแลนด์) เป็นผู้จัดการฟุตบอลและอดีตนักฟุตบอลชาวดัตช์ ปัจจุบันป็นผู้จัดการทีมชาติเนเธอร์แลนด์ กุมันเป็นน้องชายของแอร์วิน กุมัน อดีตผู้ฝึกสอนของไฟเยอโนร์ด และเป็นลูกชายของมาร์ติน กุมัน อดีตนักฟุตบอลทีมชาติเนเธอร์แลนด์ กุมันเป็นหนึ่งในกองหลังที่ดีที่สุดตลอดกาล เป็นที่รู้จักกันดีในเรื่องความแม่นยำในการยิงระยะไกล (โดยเฉพาะฟรีคิก) และเป็นกองหลังที่ทำประตูได้มากที่สุดเป็นอันดับต้น ๆ ในวงการฟุตบอลโลก"The World's most successful Top Division Goal Scorers of all time among defensive players" by the IFFHS.

ในระดับนานาชาติ กุมันเป็นหนึ่งในดาวเด่นของทีมชาติเนเธอร์แลนด์ร่วมกับมาร์โก ฟัน บัสเติน, รืด คึลลิต, ฟรังก์ ไรการ์ด และแด็นนิส แบร์คกัมป์ เขามีส่วนร่วมกับทีมชาติดัตช์ที่ชนะเลิศในการแข่งขันฟุตบอลชิงแชมป์แห่งชาติยุโรป 1988 และได้ลงเล่นในฟุตบอลโลก 1990 และฟุตบอลโลก 1994

หลังจากคว้าแชมป์ยูโรเปียนคัพร่วมกับเปเอสเฟในปี ค.ศ. 1988 กุมันได้ย้ายไปยังบาร์เซโลนาโดยกลายเป็นส่วนหนึ่งของ "ดรีมทีม" ของโยฮัน ไกรฟฟ์ และช่วยให้บาร์เซโลนาคว้าแชมป์ลาลิกา 4 ปีติดต่อกัน (ระหว่างปี ค.ศ. 1991 ถึง 1994) และยูโรเปียนคัพซึ่งเขายิงประตูให้ทีมชนะซัมป์โดเรียได้ในปี ค.ศ. 1992

ในฐานะเป็นผู้ฝึกสอนของพรีเมียร์ลีก อังกฤษ กุมันได้เป็นหัวหน้าผู้ฝึกสอนของเซาแทมป์ตัน ตั้งแต่ฤดูกาล 2014 ถึง 2016 มีผลงานยอดเยี่ยม ทำให้เซาแทมป์ตันซึ่งเป็นสโมสรเล็ก ๆ กลับขึ้นมาสู่ระดับพรีเมียร์ลีกได้ และสู้กับสโมสรขนาดใหญ่กว่าได้ดี  ทำให้ในช่วงการแข่งขันฟุตบอลชิงแชมป์แห่งชาติยุโรป 2016 ซึ่งตรงกับช่วงปิดฤดูกาล กุมันได้รับแต่งตั้งให้เป็นหัวหน้าผู้ฝึกสอนของเอฟเวอร์ตันหน้า 19 ต่อจากหน้า 17 กีฬา, ทอฟฟี่คอนเฟิร์มตั้งคูมันคุมทัพ. "อังกฤษกลิ่นตุ จ่อดร็อป'เคน'". เดลินิวส์ฉบับที่ 24,352: วันพุธที่ 15 มิถุนายน พ.ศ. 2559 ขึ้น 11 ค่ำ เดือน 7 ปีวอก
# ฟุตบอลทีมชาติเยเมนใต้
ฟุตบอลทีมชาติเยเมนใต้  เป็นฟุตบอลทีมชาติของประเทศเยเมนใต้ ระหว่าง พ.ศ. 2508 - 2532 เคยผ่านเข้าแข่งเอเชียนคัพรอบสุดท้ายใน พ.ศ. 2519 แพ้ฟุตบอลทีมชาติอิหร่าน 0-8 และแพ้ฟุตบอลทีมชาติอิรัก  0-1 เข้าร่วมการแข่งขันฟุตบอลโลกรอบคัดเลือกเพียงครั้งเดียวในรอบคัดเลือกฟุตบอลโลก พ.ศ. 2529 ซึ่งในรอบแรกแพ้ฟุตบอลทีมชาติบาห์เรน หลังจากรวมประเทศกับเยเมนเหนือใน พ.ศ. 2533 ได้รวมกันเป็นทีมเดียวคือฟุตบอลทีมชาติเยเมน

การเปิดตัว

ฟุตบอลทีมชาติเยเมนใต้ได้สถาปนาขึ้นเมื่อ 2 กันยายน พ.ศ. 2508 และเข้าแข่งขันในฟุตบอลแพนอฟุตบอลทีมชาติเลบานอนาหรับ พ.ศ. 2508 ที่กรุงไคโร ประเทศอียิปต์ เยเมนใต้แข่งกับ ฟุตบอลทีมชาติอียิปต์ (ซึ่งเล่นในชื่อสหสาธารณรัฐอาหรับ) iเป็นเกมแรกและแพ้ 14-0 ซึ่งเป็นการแพ้มากที่สุดของทีม  เยเมนใต้แข่งแพ้อีกสามครั้งในกลุ่ม: แพ้ฟุตบอลทีมชาติซูดาน 9-0  แฟ้ฟุตบอลทีมชาติปาเลสไตน์ 1-0และแพ้ฟุตบอลทีมชาติเลบานอน 4-3 เยเมนใต้ไม่ได้ลงแข่งขันอีกเลยจน 10 มกราคม พ.ศ. 2515 จึงลงแข่งกระชับมิตรแพ้ฟุตบอลทีมชาติแอลจีเรีย  4-1 http://www.rsssf.com/tablesz/zyemen-intres.html

รอบคัดเลือกฟุตบอลโลก พ.ศ. 2529 
Team211074+33201147−31ไม่เข้าร่วม

อิหร่านถอนตัวออกจากการแข่งขันก่อนการแข่งขันเพราะเป็นผลจากสงครามอิรัก-อิหร่าน ทำให้ในสายเหลือเพียงสองทีม 

สถิติฟุตบอลโลก
1966 to 1982 -ไม่ได้เข้าร่วม
1986 - ไม่ผ่านเข้ารอบ
1990 -  ถอนตัว

สถิติเอเชียนคัพ
1956 -  1972 - ไม่ได้เข้าร่วม
1976 -รอบ 1
1980 - 1984 - ถอนตัว
1988 - ไม่ผ่านเข้ารอบ

รายการอื่น
YearRound 1989 Peace and Friendship CupGroup Stage
# ฟรังก์ เดอ บูร์
ฟรันซิสกึส "ฟรังก์" เดอ บูร์ (เกิดเมื่อวันที่ 15 พฤษภาคม ค.ศ. 1970) เป็นผู้จัดการทีมฟุตบอลและอดีตนักฟุตบอลชาวดัตช์ ปัจจุบันเป็นผู้จัดการทีมของสโมสรอัลญะซีเราะฮ์ ในยูเออีโปร-ลีก 

เดอ บูร์ ใช้เวลาส่วนใหญ่ในอาชีพนักฟุตบอลอยู่กับสโมสรอายักซ์โดยเป็นแชมป์เอเรอดีวีซี 5 สมัย, เคเอ็นวีบี คัพ 2 สมัย, ยูฟ่าคัพ 1 สมัย และยูฟ่าแชมเปียนส์ลีก 1 สมัย เขาใช้เวลาห้าปีต่อมากับสโมสรบาร์เซโลนาและคว้าแชมป์ลาลิกาในฤดูกาล 1998–99 ก่อนจะเลิกเล่นฟุตบอลอาชีพหลังจากไปค้าแข้งเป็นระยะเวลาสั้น ๆ กับสโมสรกาลาตาซาไร, เรนเจอส์, อัรร็อยยาน และอัชชะมาล (ในประเทศกาตาร์)
 
เดอ บูร์ เป็นผู้เล่นที่ไม่ใช่ผู้รักษาประตูที่ติดทีมชาติมากที่สุดในประวัติศาสตร์ของทีมชาติเนเธอร์แลนด์ โดยได้ลงเล่นทั้งหมด 112 นัด เขาทำหน้าที่กัปตันผู้นำทีม "อัศวินสีส้ม" เข้าไปถึงรอบรองชนะเลิศของฟุตบอลโลก 1998 และฟุตบอลชิงแชมป์แห่งชาติยุโรป 2000
 
หลังจากเกษียณตัวเองจากการเล่นฟุตบอลอาชีพ เดอ บูร์ ก็เข้าไปรับงานผู้จัดการทีมเยาวชนของอายักซ์ และไปเป็นผู้ช่วยของแบร์ต ฟัน มาร์ไวก์ ในการคุมทีมชาติเนเธอร์แลนด์ ในเดือนธันวาคม ค.ศ. 2010 เขาเข้ารับตำแหน่งผู้จัดการสโมสรอายักซ์และพาสโมสรคว้าแชมป์เอเรอดีวีซีในฤดูกาลแรกของเขา (2010–11) ใน ค.ศ. 2013 เดอ บูร์ ได้รับรางวัลรีนึส มีเคิลส์ สำหรับผู้จัดการสโมสรแห่งปีในเนเธอร์แลนด์หลังจากที่อายักซ์ครองแชมป์เอเรอดีวีซี 3 ปีติดต่อกัน[http://nos.nl/artikel/505335-rinus-michels-award-voor-de-boer.html Rinus Michels Award voor De Boer - NOS Sport อีกหนึ่งปีต่อมา เขากลายเป็นผู้จัดการสโมสรคนแรกที่นำทีมคว้าแชมป์เอเรอดีวีซี 4 ปีติดต่อกัน

ฟรังก์ เดอ บูร์ เป็นน้องชายฝาแฝดของโรนัลด์ เดอ บูร์ ทั้งสองเป็นเพื่อนร่วมทีมกันที่สโมสรอายักซ์, บาร์เซโลนา, เรนเจอส์, อัรร็อยยาน, อัชชะมาล และทีมชาติเนเธอร์แลนด์
# จังหวัดนามดิ่ญ
นามดิ่ญ  เป็นจังหวัดหนึ่งที่ตั้งอยู่ในดินดอนสามเหลี่ยมปากแม่น้ำแดงของประเทศเวียดนาม ใน ค.ศ. 2019 จังหวัดนามดิ่ญมีประชากร 1,780,393 คน

 เขตการปกครอง 
จังหวัดนามดิ่ญแบ่งเขตการปกครองออกเป็น 1 นครและ 9 อำเภอ ได้แก่

 ชื่อภาษาไทย  ชื่อภาษาเวียดนาม  ประชากร (ค.ศ. 2019) นครนามดิ่ญ    236,294 อำเภอจึกนิญ    172,557 อำเภอซวนเจื่อง    149,480 อำเภอซาวถวี    167,752 อำเภอนามจึก    183,241 อำเภอหมีหลก    72,514 อำเภอหวุบ๋าน    130,862 อำเภอหายเหิ่ว    262,901 อำเภอเหงียฮึง    175,786 อำเภออี๊เอียน    229,006
# วัดกำแพงใต้
วัดกำแพงใต้ เป็นวัดในพระพุทธศาสนา สังกัดมหานิกาย ตั้งอยู่ที่ตำบลบ้านสิงห์ อำเภอโพธาราม จังหวัดราชบุรี ตั้งมาประมาณ 200 ปี เป็นวัดที่มีความสำคัญในฐานะเป็นศูนย์กลางของชาวพุทธในบริเวณตำบลบ้านสิงห์ 

 ประวัติ 
ตั้งเมื่อ พ.ศ. 2127 เดิม จากหลักฐานหนังสือรับรองสภาพวัดโดยสำนักพุทธจังหวัดราชบุรี ตั้งเป็นวัดเมื่อ พ.ศ. 2127 สร้างในสมัยใดไม่ปรากฏชัด วัดกแพงใต้ได้รับการบูรณะและพัฒนามาโดยตลอด ได้รับพระราชทานวิสุงคามสีมาเมื่อ พ.ศ. 2497

เจ้าอาวาส
มีเจ้าอาวาสนับแต่ก่อตั้งวัดมาจำนวน 5 รูป(ที่พบหลักฐาน)
 1) ไม่ปรากฏชื่อ
2) หลวงพ่อคำ
3) หลวงพ่อตั่ง
4) พระครูวิโรจน์ธรรมโสภิต
5) พระครูสมุห์วิโรจน์ คุณวีโร
ศาสนาสถานในวัด
1) อุโบสถ กว้าง 8 เมตร ยาว 25.70 เมตร สร้างเมื่อ พ.ศ. 2497 เป็นอาคารคอนกรีตเสริมเหล็กทรงไทย ซุ้มหน้าต่างลายไทย ปูชนียวัตถุ มีพระประธานประจำอุโบสถ 1 องค์ พร้อมพระอัครสาวก
2) ศาลาการเปรียญ กว้าง 12 เมตร ยาว 30 เมตร สร้างเมื่อ พ.ศ. 2497 เป็นอาคารคอนกรีตเสริมเหล็ก
3) หอสวดมนต์ กว้าง 10 เมตร ยาว 24 เมตร สร้างเมื่อ พ.ศ. 2513 เป็นอาคารไม้ 2 ชั้น
4) กุฏิสงฆ์ จำนวน 3 หลัง ครึ่งตึกไม้ 2 หลัง และตึก 1 หลัง
5) วิหารพระครูพิครูพิศาลภัทรกิจ
6) หอพระไตรปิฎก
7) ฌาปนสถาน
8) หอระฆัง 
9) ห้องน้ำห้องสุขา
10) หอกระจายเสียง
11) ถังเก็บน้ำวัดกำแพงใต้
12) กำแพงวัด
13) พระประธานอุโบสถ์ “หลวงพ่อโสรชัย” อายุ 500 กว่าปี พุทธลักษณะโดยรวมยังคงเป็นแบบพระอู่ทอง3 พระพักตร์เป็นรูปรีและมีบัวรองพระรัศมี

กิจกรรมในวัด
กิจกรรมตามโอกาสวันสำคัญทางพระพุทธศาสนา
1) วันปีใหม่
2) วันสงกรานต์
3) เวียนเทียนวันคัญทางพระพุทธศาสนา เช่น วันวิสาขบูชา วันมาฆบูชา และวันอาสาฬหบูชา
4) วันเฉลิมพระชนมพรรษา 12 สิงหา และ 5 ธันวาคม ทุกปี
5) วันทำบุญอดีตเจ้าอาวาส
6) งานประจำปีปิดทองหลวงพ่อโสรชัย
7) งานทำบุญตักบาตร รักษาศีล ทุกวันพระ 8, 14 และ 15 ค่ำ ตลอดปี
8) วันลอยกระทง